аеродинамичните устройства и оборудване, при условие че те надвишават 200 mm на дължина, са в работно положение и главните секции на елементите, които се намират на височина ≤ 2,0 m над земната повърхност, измерена в ненатоварено състояние, са изработени от материал с твърдост < 60 по Шор, скала А. Тесните ребра, тръбите и металният тел, формиращи рамката или основата, поддържаща главните секции на елементите, не се вземат предвид при определянето на твърдостта. Въпреки това, за да се премахне опасността от нараняване и вклиняване на други превозни средства при сблъсък, краищата на тези ребра, тръби и метален тел не трябва да са насочени назад, когато аеродинамичните устройства и оборудване се намират в прибрано или сгънато положение, или в работно положение.
 Като алтернатива на дерогацията, посочена в предходната алинея, хоризонталните разстояния между задната страна на задното защитно устройство срещу вклиняване и задния край на превозното средство с монтирани аеродинамични устройства и оборудване могат да се измерят, без да се вземат предвид аеродинамичните устройства и оборудване, при условие че те надвишават 200 mm на дължина, са в работно положение и тези устройства или оборудване отговарят на разпоредбите за изпитването, определени в раздел И.
 Въпреки това хоризонталните разстояния между задната страна на задното защитно устройство срещу вклиняване и задния край на превозното средство се измерват с аеродинамичните устройства и оборудване в прибрано или сгънато положение или като се взема предвид дължината на произтичащото издаване навън съгласно точка 1.6.1. от раздел И, ако тази дължината надвишава дължината при прибрано или сгънато положение.
 2.
 Разпределение на масите при превозни средство с каросерия
 2.1
 Процедура на изчисляване
 Обозначения:
 „M“
 технически допустима максимална маса с товар;
 „TM“
 технически допустима максимална теглена маса;
 „MC“
 технически допустима максимална маса с товар на състав от превозни средства;
 „mi“
 технически допустима максимална маса с товар върху единична ос „i“, където „i“ варира от 1 до общия брой на осите на превозното средство;
 „mc“
 технически допустима максимална маса в точката на прикачване;
 „μj “
 технически допустима максимална маса на групата оси „j“, където „j“ варира от 1 до общия брой на групите оси.
 2.1.1.
 Правят се съответните изчисления, за да се гарантира, че са изпълнени следните изисквания за всяка техническа конфигурация в рамките на типа.
 2.1.2.
 В случая на превозни средства с натоварващи оси се извършат следните изчисления, като окачването на осите е натоварено при нормални условия.
 2.1.3.
 В случая на превозни средства, използващи алтернативно гориво, или с нулеви емисии:
 2.1.3.1.
 Необходимото допълнително тегло за технологията с използване на алтернативно гориво или с нулеви емисии съгласно точки 2.3. и 2.4. от приложение I към Директива 96/53/ЕО се определя въз основа на представената от производителя документация. Точността на декларираната информация се проверява от техническата служба в съответствие с изискванията на органа по одобряването на типа.
 2.1.3.2.
 Производителят указва следния допълнителен символ, както и самото допълнително тегло под или отстрани на задължителните надписи върху задължителната табела на производителя, извън ясно очертания правоъгълник, който съдържа само задължителната информация.
 „96/53/ЕО ARTICLE 10B COMPLIANT – XXXX KG“
 Височината на знаците от символа и на посочената стойност не трябва